經數:一七六三

經名:大般涅槃經集解卷第六十三

頁數:五七一

上	欄

善男子1若說色是佛性者(至)乃至說識亦復

如是  案. 僧亮曰. 若說色是佛性. 餘非者. 耶

見衆生. 聞必起倒也

善男子若諸衆生了佛性者(至)兼復讚歎禮拜

問2說  案. 僧亮曰. 旣勸修此經名. 故說修

者之福也. 僧宗曰. 第四正勸修也. 寶亮曰. 第

五結勸. 明應修道之意也

善男子若有已於過去無量(至)然後乃得聞是

經名  案. 僧亮曰. 歎修者之因也

善男子佛性不可思議(至)大涅槃經亦不可思

議  案. 僧亮曰. 歎三寶佛性經法不3可議.

顯勸修之旨不虛也

師子吼菩薩言世尊(至)得阿□多羅三□三菩

提  案. 僧亮曰. 師子吼領. 幷□時衆得利益.

佛卽印述也

師子吼言世尊云何不退(至)阿□多羅三□三

菩提  案. 僧亮曰. 此下修道之第七也. 向以

有性故. 所以勸修. 言修行者. 功業轉深. 不復

退轉. 若不能深識經旨. 4者則有退轉也. 如

此苦行. 多是住前. 言因經修行. 無利益事. 尙

爲之. 豈肉有益. 而當不爲此明. 人於經修行.

得其理味. 永不復退也. 寶亮曰. 此下修道之

第七. 正出修道人相. 上來雖勸其修道. 諸人

咸然. 不知修道之法. 佛今略示其相. 若能作

如此苦行者是也

善男子菩薩摩訶薩(至)是名不退菩提之相

案. 僧亮曰. 第七不退相門也. 修道必生死. 但

生死多難. 不能自知退與不退. 次辨不退相

也

中	欄

復次善男子菩薩摩訶薩(至)是故復名不可思

議  案. 僧亮曰. 第八歎不退菩薩. 不思議德

也. 受後邊身者. 上說具煩惱性地解地. 今說

後身義其始終. 但擧其兩端耳. 僧宗曰. 第八

明上地菩薩. 備諸勝德也. 寶亮曰. 歎修道

人之德也. 人謂苦不可忍. 今云. 若能立心修

道. 雖爲衆生受苦. 如三禪樂也

善男子大涅槃經亦復如是(至)復大海有八不

思議. 案. 僧亮曰. 第九歎經. 佛及菩薩. 功德

智慧. 經實其本. 故讚歎也. 僧宗曰. 上言人由

經益. 則經有資成人義. 故次歎也. 寶亮曰. 海

有八德. 以譬經也. 一者因衆生之福海則漸

深. 衆生有感. 所以經敎次第. 從淺至深也. 二

逐風而行. 諸佛菩薩. 隨緣而化也. 三河水入

者. 明涅槃納衆命之器也. 下去類爾也

師子吼言世尊若言如來(至)云何獨令我受化

身  案. 僧亮曰. 第十歎佛也. 以經典佛說理

應歎也. 但說由慈生. 故先問也. 寶亮曰. 四生

之中. 化生最勝. 而佛爲衆生. 故胎生. 恩德之

重. 所以致歎也

隨時師子吼菩薩合掌長□右膝著地以偈讚

佛  案. 僧宗曰. 如來是王化之主道被蒼生.

所以最後興歎也

如來無量功德聚(至)能吼無量師子吼	案. 僧

亮曰. 彼國以偈爲詠歌也. 蓋盛德之至道也5

大般涅槃經集解卷第六十二

6弘安八年乙酉三月十日於西大寺寶塔院

爲補闕書寫之畢	唐人誠心

下	欄

大般涅槃經集解卷第六十三

7(迦葉菩薩品

第二十四)

廣釋善星斷善根義

出善星未斷善根之前壞欲界結獲得四

禪事

出善星說苦德尼乾經起事

悉斷善根義	釋斷善根佛性不斷義

釋佛性如虛空非三世攝

釋闡提身口業皆非善義

釋所以聽善星出家意

迦葉菩薩品第二十四

案. 僧亮曰. 夫爲行同有違不違. 前師子吼

品. 8辨不違. 此品論違也. 何者. 前品所說.

雖有佛性. 要修善以成之. 此品所說. 雖有

佛性. 而斷善者塞之. 故知俱論性. 而有違

不違之異也. 法瑤曰. 前品廣說佛性不一.

或因或果. 非因非果. 或因或緣. 或善非善.

或言心是. 或言心非. 或言離陰. 或不如是.

衆說雖非一途. 而佛性一也. 是則不可偏執

一法爲是. 而餘法非也. 迦葉今引四十九年.

不定之說. 偏執者. 皆失佛意. 謂執往旣失.

執今豈得耶. 若有偏執上所說者. 皆不得佛

意也. 經有明文. 下至煩惱諸結衆生. 五陰

善法. 皆是佛性. 又說性非內非外. 亦內亦

外. 非有非無. 亦有亦無. 又就闡提. 或善根

人. 四句互明佛性. 復引□河七人. 不離佛性

水. 又言如是七人. 若善不善. 若方便道. 若解

脫道. 若因若果. 悉是佛性. 經文如此. 豈可以

經數:一七六三

經名:大般涅槃經集解卷第六十三

頁數:五七二

上	欄

一法偏執乎. 若不尋結始末所論. 佛性各擧

一邊. 以爲決定. 但以果爲佛性者. 恐失其知

旨矣. 前品明生死河中有七人. 明不但佛性

力故. 自得菩提. 不修道耶. 今明涅槃河中. 有

七種人. 闡提人. 聞涅槃經. 然後誹謗不信. 斷

善根耳. 然涅槃聲1先冥以遠益. 謂入涅槃河

中. 肉餘六人耶. 今明七人雖異. 而皆不離佛

性了中. 雖復兩品同明. 而所論碩異也. 僧宗

曰. 上第三十四問安樂性. 向師子2吼發斯

論. 而所顯之旨. 猶有未了. 今還成本問也. 前

明闡提雖斷善根. 猶有佛性. 今因善星. 廣釋

闡提斷善之方. 及還生之由. 明所斷者. 是起

作之善故. 則正因之義存也. 釋還生之由. 所

以緣因之理足也. 亦以因果相望. 則中道詳

矣. 二聖相成. 俱顯妙旨. 但辨理周悉. 未必文

廣也. 大分品有六. 第一明斷善根. 第二辨還

生. 第三明中道. 第四顯修道. 第五勸. 第六歎

佛也. 寶亮曰. 師子吼迦葉. 但論佛性. 其大旨

爲異者. 師子吼就次第從理爲談. 迦葉就違

背邊爲論也. 師子吼所說. 直論從因至果. 附

理信心. 不言先斷善根. 後更生之義也. 迦葉

所說. 亦言從因次修. 然其行未立. 還斷信心.

成一闡提. 後厭情還發. 能生於善. 更進趣取

佛. 正以此爲異. 是則師子吼. 雖明斷善. 未辨

還生. 今迦葉所論. 明斷善之後. 更生之義也.

大分爲九門. 第一明斷善根相. 第二釋所以

斷善. 良由衆生根性不定也. 第三辨諍論. 由

根性異. 故感敎各別. 致令互執. 乖於中道也.

第四廣明執著起邪見之過. 正以根性不定.

中	欄

不體佛敎. 各隨所執. 誹謗失旨也. 第五明後

從悉自拔得還生善根也. 第六明同得常果 .

第七釋異生死以三漏爲因. 故感報無常. 佛

果以眞解爲資. 遣漏盡而體常. 第八歎經. 第

九歎佛也. 道慧私記曰. 師子吼所問. 雙樹間

事. 迦葉所問. 從得道已來事. 3科簡始末以

爲異也. 又此品就人明性. 前品就法明性也.

智秀曰. 大分此品爲六段. 第一明斷善根. 而

佛性不斷. 第二明還生善根. 第三明非內外

非有無中道. 第四明不諍. 第五明梵行. 第六

歎佛也

迦葉菩薩白佛言世尊(至)爲大醫師作大藥王

案. 僧亮曰. 此下第一明斷善根人. 斷善根

相也. 將欲設難. 4無□師子吼所釋. 善星比

丘. 是不可治人也. 僧宗曰. 就明斷善根中. 自

有六□. 第一明如來慈非不平等. 正以善星

不受. 非如來失. 第二廣列過失之事也. 第三

明斷三世善也. 第四明如來具知根力. 能知

轉下. 作中等也. 第五廣明諍論. 釋由物情不

達敎下之旨. 致生深罪也. 第六明所以斷善

根. 廣起邪見也. 智秀曰. 第一段中六別. 第一

論斷善根. 第二明根不定. 第三明諍論. 第四

明執著. 第五明邪見也

善星比丘是佛菩薩時子  案. 僧亮曰. 此下

擧三事證非不可治也. 令先明有深重. 故云

何不救也. 寶亮曰. 此下第一難. 何不先爲善

星說法也

出家之後受持讀誦分別解說十二部經

案. 僧亮曰. 次明其有信非都無也

下	欄

壞欲界結獲得四禪  案. 僧亮曰. 次明善星

不無念等善根也

云何如來記說善星(至)地獄劫住不可治人

案. 僧亮曰. 略結難也

如來何故不先爲其演說正法後爲菩薩

案. 僧亮曰. 治病在於始起可治之時. 不先治

之. 要有漏時. 非等慈也

如來世尊若不能救(至)有大慈愍有大方便

案. 僧亮曰. 若可治而不治. 是無慈也. 寶亮

曰. 第二責無慈悲. 第三喩無方便也

佛言善男子譬如父母(至)當先敎誰知世間事

案. 僧亮曰. 先答父慈等也. 雖復敎有先後.

而不違慈義. 以譬佛慈等無偏也. 寶亮曰. 此

下先答第二難也. 我久知其當斷善根. 故於

爾許年中. 接引說法. 爲後世作益也

迦葉菩薩白佛言世尊(至)爲慈念故次復敎之

案. 僧亮曰. 人以知見爲樂. 父慈雖等. 然有

能速成者. 應先敎也

善男子如來亦爾(至)爲生後世諸善種子  案.

僧亮曰. 合譬之意. 意在不偏必有利益. 廣弘

一燈之化者. 應先敎也

善男子如三種田(至)第三喩一闡提  案. 僧亮

曰. 義如上釋

善男子如大師子殺香象時(至)演說法時功用

無二  案. 僧亮曰. 終用一方便力耳. 上明雖

復先後. 而慈用實等. 今明三時方便. 常盡其

力也. 寶亮曰. 答第三難也. 明佛非無大方便.

但於善星. 方便不顯耳. 如彼師子. 於二狩之

間. 雖等其力. □則不設也

經數:一七六三

經名:大般涅槃經集解卷第六十三

頁數:五七三

上	欄

善男子我於一時住王舍城(至)而彼都無信受

之心  案. 僧亮曰. 凡擧三事. 此第一緣起也.

薄拘羅是惡鬼之名. 夫化之所被. 以信爲本.

而闡提斷信. 釋所以不受化也. 僧宗曰. 此下

第二廣說斷善之過也. 寶亮曰. 此下正明善

星斷善根之相. 兼證釋向第二第三答也. 佛

雖有大慈方便. 而善星淨信. 意難出故. 無所

益也

善男子我於一時在迦尸國(至)而彼絶無信受

之心  案. 僧亮曰. 第二緣起. 寶亮曰. 旣以不

信爲心. 亦遮人爲信故. 心死□置佛跡上. 使

耳目之徒生異想也

善男子我於一時與善星(至)而彼絶無信受之

心  案. 僧亮曰. 第三緣起也. 雖復同列不信.

而此一事. 偏論反舌. 罔沒尊聖. 彌見其心矣.

所以二問苦得者. 欲知卽事. 與佛語相應已

不也. 而苦得旣已. 身驗所以反根. 善星因而

誡之也. 寶亮曰. 聖化無方. 應物非一. 彼旣

心懷□. 云何可救也

善男子善星比丘雖復讀誦(至)而我眞實謂無

因果  案. 僧亮曰. 此明無慧也. 若善由解生.

則不可斷. 不從解生. 遇耶則斷. 昔雖誦讀. 不

由解生. 亦不可救. 答第二難也. 善知相法者.

知有二種現知相知也. 言佛非現知非一切

知也. 僧宗曰. 雖受十二部經. 不解旨故. 所以

退謗. 乃至斷善根. 肉不受持. 云何救耶

善男子汝若不信(至)生身陷入墮阿鼻地獄

案. 僧亮曰. 虛言無效. 不如驗實也. 陷地獄

者. 1慈不積無以滅身. 罪熟報至. 所以陷也

中	欄

善男子善星比丘雖入佛法(至)羅刹大鬼之所

殺害  案. 僧亮曰. 佛說三乘因果. 而善星竟

不獲一. 以無信故. 所以無所得也. 放逸故. 惡

知識故者. 放逸卽內患. 惡友卽外緣. 備此二

惡. 終斷善根. 雖入大海. 無獲者無信慧之人.

雖入法海. 亦無所獲. 自戮而死者. 譬放逸. 惡

鬼所殺者. 譬惡友也. 僧宗曰. 記彼必入地獄.

一往如似不慈而是大慈也. 何以爾耶. 若不

記者. 則長人耶信也

善男子是故如來以憐愍故(至)以惡邪故不捨

惡見  案. 僧亮曰. 答第三難也. 雖以憐愍爲

說. 以其放逸. 終不可改也

善男子我從昔來見是善星(至)斯下之人地獄

劫住  案. 僧亮曰. 答第四難也. 若內有微善.

可方便外授者. 斯人可度也. 若內無微善. 雖

外方便. 亦無如之何也. 寶亮曰. 答第一難也.

善星若有微豪善者. 豈容記其是地獄去住

不可治人耶. 由2是其一闡提故耳

善男子譬如有人沒淸□中(至)是故不得拔其

地獄  案. 僧亮曰. 手撓之譬大方便. 頭髮譬

微善也. 寶亮曰. 雖有未來之善. 而現在重惡.

無以資發. 故二世皆伏斷也

迦葉菩薩言世尊如來何故記彼當墮阿鼻地

獄  案. 僧亮曰. 善星見佛生瞋. 卽入地獄. 佛

住似如不慈. 欲請以釋故. 致此問也

善男子善星比丘多有眷屬(至)乃至無有毛髮

許  案. 僧亮曰. 答意若不往不記者. 外則長

人衆惡. 內則久受重罪. 是以先記必入地獄.

及今往彼. 果陷無間. 豈是無慈. 乃所以滅其

下	欄

惡因也. 眞實無二者. 以人聞佛言故. 不信善

星之語. 則不增外惡. 令其受罪少也

善男子我久知是善星比丘(至)是名如來第五

解力  案. 僧亮曰. 不出外故. 不生人罪也. 第

五解力者. 謂十力中性力也

世尊一闡提輩以何因緣無有善法  案. 僧

亮曰. 上說現在. 無有信慧. 名斷善根. 未明五

根. 及未來善. 故發問也. 僧宗曰. 此下第三明

斷二世善也. 智秀曰. 此下第二段. 顯斷善根

義也. 六□明義. 此第一心斷善根之相

善男子一闡提輩斷善根故(至)殺一闡提無有

在罪  案. 僧亮曰. 殺生以害故罪. 闡提無善.

但得惡心之罪. 無殺罪也

世尊一闡提者終無善法是故名爲一闡提耶

案. 僧亮曰. 將欲諮問. 未來善義. 故先明此

定. 謂闡提善根. 終意不起耶. 智秀曰. 第二

□. 擧終竟以定佛也

佛言如是如是  案. 僧亮曰. 終竟之義. 乃有

近遠. 一生乃至一劫欲開其論端. 故且答如

是也

世尊一切衆生有三種善(至)斷諸善法名一闡

提耶  案. 僧亮曰. 擧三世爲義. 取未來應生.

卽今未生. 所以不可斷也. 終竟之旨. 未卽可

見. 智秀曰. 第三□. 責未來之法. 未起則不可

斷. 不應以斷善. 故成闡提

善男子斷有二種(至)是故我言斷諸善根  案

僧亮曰. 滅而不絶. 名之斷也. 性斷障斷者. 心

有三種. 善不善無記. 若如常人. 起不善無記

心時. 雖無善心. 直是心不□緣. 故善心不續.

經數:一七六三

經名:大般涅槃經集解卷第六十三

頁數:五七四

上	欄

是謂性斷. 以其現在無耶見故. 不名障斷. 闡

提現有重耶見障. 使未來之不生於現在. 是

名具二斷也. 法瑤曰. 益前有無之問也. 以現

在無故. 得言斷善根. 未來有故. 得言悉有佛

性也

善男子譬如有人沒淸□中(至)是故名爲不可

救濟  案. 僧亮曰. 譬意爲顯障斷非究竟斷

也. 未來之善. 雖有起力. 交爲現在邪見所障.

不得起故. 不能濟苦也

以佛性因緣則可得救(至)一闡提輩亦復如是

案. 僧亮曰. 謂正因性也. 斷緣因善根. 非斷

正因也. 由正因力故. 久善還生. 非三世者. 釋

不斷義也. 正因是相續常. 常故無去來也. 如

敗子者. 旣以不善無記爲正因. 二法力弱. 現

在世中. 必不生善. 以敗子爲譬也

世尊一闡提輩不斷佛性(至)云何說言斷一切

善   案. 僧亮曰. 乘上正因不斷之辭. 以爲問

也. 正因之力. 必感佛果. 果善因善. 二俱不

斷. 故知非闡提也智秀曰. 第四□承上不斷

性之旨. 仍以爲難也. 佛性是善. 闡提不能斷.

云何成闡提也

善男子若諸衆生現在世中(至)則不得名一闡

提也  案. 僧亮曰. 佛性是善. 若現有佛性. 則

非闡提. 明正因是種子性義. 不以爲緣因性

也

如世間中衆生我性(至)當見故故言衆生悉有

佛性  案. 僧亮曰. 以世我爲譬. 以證現無之

義也. 以當見故者. 上言衆生現在. 無有常名.

悉有苦故. 以當見爲有. 爲現有也

中	欄

以是義故十住菩薩具足莊嚴乃得少見

案. 僧亮曰. 上云當見爲有. 此說見之時也. 以

少見名因. 全見名果. 因名爲得. 果是所得. 今

以得爲佛性者. 因中說果也

迦葉菩薩言世尊佛性者常(至)如其生者非是

善乎.   案. 僧亮曰. 上云佛性是常. 無有三世.

又云. 佛性未來當見. 此前後相食. 則常義

未顯. 故以空1微之也. 智秀曰. 第五□. 有兩

句難. 第一責性非三世. 不應復云未來. 第二

責旣有慈愛. 豈容非善也

佛言善哉善哉善男子(至)非過去非未來非現

在  案. 僧亮曰. 述成上義無三世也

一切衆生有三種身(至)未來身淨故說佛性

案. 僧亮曰. 謂所說佛性. 因中說果耳. 非前後

二言. 相食之過也

世尊如佛所說義如是者(至)一切衆生悉有佛

性  案. 僧亮曰. 難言. 若佛性是常. 常則無生

無滅. 非有爲相. 何故說言衆生悉有也. 智

秀曰. 第六□有兩關難. 初若非三世者. 現在

衆生. 不應有也. 後云若衆生有者. 應與衆生

同體也

善男子衆生佛性雖現在無不可言無  案.

僧亮曰. 雖無現相. 而終得爲用. 以終得用故.

於衆生爲有也

如虛空性雖無現在不得言無  案. 僧亮曰.

空無現相. 而得言衆生有現在用. 佛性亦爾.

雖非現有. 而現在衆生. 亦得有用也

一切衆生雖復無常而是佛性常住無變

案. 僧亮曰. 將欲廣辨. 以定譬性. 故重擧二門

下	欄

也

是故我於此經中說(至)猶如虛空非內非外

案. 僧亮曰. 以言無內無外者. 明是常也

如其是虛空有內外者(至)衆生佛性亦復如是

案. 僧亮曰. 若有內外. 則非一也. 若有分

數. 則非常也. 內無外. 外無中. 中無內. 豈曰

遍耶

如汝所言一闡提輩(至)一闡提業亦復如是

案. 僧亮曰. 心爲善惡之主. 而爲邪見所壞. 雖

有慈念之至. 終不成善. 義現譬中

善男子如來具足知諸根力(至)說一切法無有

定相  案. 僧亮曰. 此下第二分也. 說根性不

可定可進可退也. 說退以誡之. 說進以勸之.

謂勸誡分也. 僧宗曰. 此下第四明如來知根

力故. 能轉下作中. 以根不定故. 可進可退. 如

來終不捨置也

迦葉菩薩白佛言世尊(至)以何因緣聽其出家

案. 僧亮曰. 上說知根. 未說知根之利也. 而

聽善星出家. 不得佛法之利. 以跡而觀. 似不

知人利. 故發問也

佛言善男子我於往昔 (至)我爲如來具足十力

案. 僧亮曰. 說知根之利. 寶亮曰. 佛知善

星. 當斷善根. 故將其出家. 令生微善. 開後世

之資. 且若不出家. 則橫長物惡. 爲此因緣所

以□其入道也. 然經家已顯達是跡. 竟未

發善星之權. 以此而言. 經文不應止有此也.

□理心義. 例應非實. 蓋未盡也

善男子佛觀衆生具足善法(至)能斷善根具不

善根   案. 僧亮曰. 說退因也. 退因有四. 一不

經數:一七六三

經名:大般涅槃經集解卷第六十四

頁數:五七五

上	欄

親善友. 二雖近不聽正法. 三雖聽法. 不思惟

義. 四雖思義. 不如說行

善男子如來復知是人現世(至)爾時則能還生

善根  案. 僧亮曰. 說進因也. 進因亦四. 略擧

近善友. 聽正法二因

善男子譬如有泉去村不遠(至)名爲具足1諸

知根力  案. 僧亮曰. 明退是暫爾耳. 而生善.

是必定也. 泉譬佛果. 村譬三界. 水譬常樂. 渴

譬八苦. 智人譬佛. 無異路譬八苦可厭. 常樂

可欣. 八道定也

爾時世尊取地少土(至)不比十方所有土也

案. 僧亮曰. 明退者. 雖復不久. 而退者甚多

也. 進雖必定. 而進者少也

善男子有人捨身還得  人身(至)能入涅槃如

2[&FFFF]#上土  案. 僧亮曰. 進者從明入明也

捨人身已得三惡身(至)如十方界所有地土

案. 僧亮曰. 明退者從明入冥. 從冥入冥也

善男子護持禁戒精勤不懈(至)如十方界所有

地土  案. 僧亮曰. 上總說一切衆生. 此別擧

出家人. 及信涅槃經爲異耳

善男子如來善知衆生如是(至)是故稱佛具知

根力  案. 僧亮曰. 結上旨也3

大般涅槃經集解卷第六十三

中	欄

大般涅槃經集解卷第六十四

廣說諍論凡二十科

第一釋於一名法說無量名一義無量名

無量義說無量名乃至第一義中說也

諦等

不爲五種人說五種法謂不爲□者讚布

施等

廣釋所以語魔王云過三月當涅槃緣起

第二釋我無我諍論

第三釋有中陰無中 陰

第四釋有退無退諍論

第五釋如來是有爲或是無爲

迦葉品之第二

迦葉菩薩白佛言世尊(至)亦知未來衆生諸根

案. 僧亮曰. 第三諍論分也. 上云. 具四德則

進. 不具則退. 而善友不過於佛. 正法不過佛

說. 如使後人於佛所說. 起諍論者. 則不得善

思. 故不如法行. 四德. 所以不具. 皆由佛說不

定. 如似如來說不應機. 故發問也. 僧宗曰. 第

五廣明諍論也. 有三□. 第一出諍論以咎佛.

第二如來廣釋以遣著. 第三釋諍論也. 此下

第一列二十一諍論. 以咎佛也. 寶亮曰. 將欲

解釋諍論. 故逆作難云. 佛旣知衆生三世. 諸

根利鈍差別. 何不定說. 乃使物諍耶. 智秀曰.

辨諍論中. 唯有問答兩□. 前迦葉以諍論爲

難後佛釋也

如是衆生於佛滅後(至)何故今日不決定說

下	欄

案. 寶亮曰. 凡列二十對四十家諍. 請佛釋

也. 道慧記曰. 迦葉發問. 凡有四十諍論. 兩兩

相對. 合爲二十. 就章門之中. 乃有四十二也.

合章門中. 第十九兩句言. 或說佛性. 卽衆生

有. 離衆生有. 或說四重五逆闡提. 皆有佛性.

或說言無. 合此二句. 所以爲四十也

佛告迦葉善男子如是之義(至)乃是智慧之所

能知  案. 僧亮曰. 佛所說義. 有權有實. 識性

是著. 不達二義. 偏執起諍. 智能了達. 不執不

諍也

若有智者我於是人(至)亦復謂我作不定說

案. 僧亮曰. 智者見法. 法理無二. 謂佛說實不

說權也. 無智不見法故. 佛說權道. 謂道有權

實說不定也. 謂我作不定說者. 自不見法. 謂

佛說有二. 所以起諍論也. 僧宗曰. 第二釋著

言之惑也. 隨方釋化. 豈是凡夫六識所知. 是

以不解此意. 故生此諍論耳. 智者理歸一致.

及其化物方便故也. 說本跡不相違. 故言不

二也. 於愚者. 不解偏執. 謂呼二也. 寶亮曰.

將欲釋難. 且一往總解云. 如是之義. 非六識

所知. 乃是智者所達也. 衆生根性不等. 須法

藥不同. 何得定說耶. 是故一家. □勸行者. 若

體解此諸諍論. 名通達佛法也. 佛所說法. 本

一時之益. 生後解之資. 應縱容取旨. 豈得偏

執. 但學者自乖於理. 豈是佛之過耶

善男子如來所有一切善行(至)悉爲療治一切

病苦  案. 僧亮曰. 謂愚智不同. 應須調伏. 所

以說不得定也

善男子如來世尊爲國土故(至)一切法中作二

經數:一七六三

經名:大般涅槃經集解卷第六十四

頁數:五七六

上	欄

種說  案. 僧亮曰. 說不定之事. 證衆生不同.

如暇皮物. 寒國則開. 溫土則物也. 時節者. 如

初說無我. 後說我也. 他語者. 佛說少見佛性.

爲後身菩薩. 非自爲也. 爲人故者. 說不淨觀

是道. 爲多愛人說. 不爲多瞋人也. 爲根故者.

如爲利根. 則略說法要. 爲鈍根人. 廣說法要

也

於一名法說無量名(至)於無量義說無量名

案. 僧亮曰. 法是事體. 名是義因. 義是名實.

內外之稱. 各有總別. 僧宗曰. 明如來說法不

定. 豈可承此而生執著耶. 就一名一義. 綺互

爲言. 尋心下釋. 各存其旨也

云何一名說無量名(至)是名一名作無量名

案. 僧亮曰. 般涅此言無. 亦言不. 槃者言生.

亦言出也. 胡音多含. 皆是出生死之名. 亦是

出生死之義. 一名一義也. 僧宗曰. 一名者. 取

其無果之名. 而種種不同也. 道慧記曰. 涅槃

是一名. 涅槃體是一名之1治也. 更就涅槃體

上. 作種種名. 故言於一名法. 說無量名也. 智

香曰. 捉一名以取法. 隨此名法. 有無量義相.

說無量名. 非謂一名作無量名也

云何一義說無量名(至)是名一義說無量名

案. 僧亮曰. 無生出. 雖出生無. 而名義皆異.

卽無量有無量名也. 猶如帝釋者. 第二天主

之義. 謂義一也. 與涅槃義同. 以異事爲證耳.

僧宗曰. 一義說無量名者. 此是義名. 爲存其

義名耳. 道慧記曰. 帝釋一義也. 於一義上. 復

立諸名. 故言於一義中. 說無量名也

云何於無量義說無量名(至)無量隨中說無量

中	欄

名  案. 僧亮曰. 存其異義也

復有一義說無量名(至)是名一義說無量名

案. 僧亮曰. 陰以□積爲義. 雖有多名. 而聚積

之義一也. 僧宗曰. 亦名道者. 此就緣中說耳.

以其陰能生道故

善男子世尊爲衆生故(至)故名如來知諸根力

案. 僧亮曰. 第一義者. 小乘以苦集爲第一.

非空第一也. 謂解脫身也. 所謂因果者. 分三

世爲十二. 宣是因果爲略. 下苦義是總別相

爲廣也. 皆是應根不定之事. 僧宗曰. 第一義

說爲世諦者. 實是法身. 而說爲丈六. 謂有生

老病死也. 世諦說第一義者. □陳如實是世

諦. 以解空故. 從解爲稱. 名阿若□陳如也. 道

慧曰. 向來所明. 一名說無量名. 乃至世諦說

第一義. 悉明不可定執也

善男子我若當於如是等義(至)具足成就知諸

根力  案. 僧亮曰. 上一名說無量名. 廣略等

義. 應根說法. 福處未了. 肉餘人乎. 僧宗曰.

以如來隨人隨時根不同. 說法亦異. 謂知根

力也

是故我於餘經中說(至)非諸聲聞緣覺所知

案. 僧亮曰. 生不信心者. 以讚信政. 是對治.

須反法者乃得說也. 僧宗曰自有人. 應復反

治爲藥者. 自非善知根力. 何能爾耶

善男子如汝所言佛涅槃後(至)如來名無上力

士  案. 僧亮曰. 答問先總後別也. 總中有二

□. 初廣後略. 此略分也. 上云物有愚智. 人根

不一. 法名義不定. 說不得定. 此云末俗顚倒.

不解說旨. 自生諍論. 非佛咎也. 非唯一性說

下	欄

十二部經. 以衆生性行不一. 經有十二. 引諸

佛爲證也. 僧宗曰. 此下第三段. 廣釋諍論也.

第五解力者. 十力中謂性力也

善男子若言如來畢竟涅槃(至)如來意故作如

是說  案. 僧亮曰. 此下別答也. 法身有眞有

應. 眞身是常. 應身無常. 或者見應滅. 謂眞亦

滅聞眞身常. 謂應身亦常. 所以起諍也. 寶亮

曰. 佛此二說. 皆各有爲. 但執者乖衷. 是以成

諍. 此釋第一諍論

善男子是香山中有諸仙人(至)卽時獲得阿羅

漢果  案. 2僧秀曰. 下擧五事. 此第二悟道

緣起也

善男子拘尸那城有諸力士(至)一切皆發菩提

之心  案. 智秀曰. 此第二發菩提心緣起也

善男子拘尸城有一工巧(至)汝可往告純陀令

知  案. 智秀曰. 第三成檀波羅蜜緣起額

善男子王舍城中有五通仙(至)其人聞已當得

盡漏. 案. 僧亮曰. 第四拔邪見根緣起也

善男子羅閱祇王頻婆娑羅(至)如來定說畢竟

涅槃  案. 僧亮曰. 第五滅罪緣起也

善男子菩薩二種一者實義(至)終不畢竟入於

涅槃  案. 僧亮曰. 始學者. 未有知見. 是假名

菩薩. 不達權道. 謂丈六是眞若聞無常. 便生

退心. 爲是說丈六無有變易也僧宗曰. 假名

菩薩. 謂凡夫人. 假得此名. 故生執著非聖人

也. 爲是假名菩薩. 故言如來常住不變. 有諸

凡夫不解. 謂終不變易. 入於涅槃. 傷於應滅.

故成諍論也. 寶亮曰. 佛所以唱入涅槃. 爲欲

使應聞深法者速來. 故有此說. 不畢竟者. 爲

經數:一七六三

經名:大般涅槃經集解卷第六十四

頁數:五七七

上	欄

進學人. 入信首五根故. 所以唱常也. 若欲結

兩家之過. 於聞1人涅槃者. 事同陸身. 於聞

不畢竟者. 謂言佛常如事像. 然中道義心. 唱

言入者. 權而不實. 言入者. 湛. 然無相也. 智

秀曰. 出聞權道得益之人也

善男子有諸衆生生於斷見(至)善惡果報實有

受者  案. 僧亮曰. 我者有眞有俗. 俗故說有.

眞故說無也. 說俗爲斷. 說眞爲常. 而或者聞

俗有故. 謂眞亦有. 聞眞無故. 謂俗亦無. 起諍

論也. 僧宗曰. 第二諍論. 如來爲除斷見故. 說

善惡之業. 實有受者也. 以經生受果. 意在相

續. 一行人. 一神明. 相續說用. 假名爲我. 不

達斯旨. 謬計有實神我不滅. 處處受生. 寶亮

曰. 破彼斷見. 說有相續. 假名我用. 而謬執之

徒. 便言有神也. 若聞破無神我敎. 便謂八自

在亦無也. 以兩執各異. 所以成諍. 若中道而

言. 善見王者. 卽我身是. 爲斷見人說耳. 言無

我者. 爲計神我故說也. 非無八自在我也. 是

故得言有亦無也

云何知有善男子過去之世(至)定說有我及有

我所案. 僧亮曰. 我者. 情靈之總號也. 衆生壽

者. 常用之別名. 名有十六. 而義言三世. 總去

來今. 假名爲一故. 卽我身是也. 而或者謂. 佛

別說一我. 從昔2至. 至今. 始終不變. 故起諍

也

又我一時爲諸衆生說言我者卽是性也

案. 僧亮曰. 積習所成. 故說之爲性也

所謂內外因緣十二因緣(至)唱言如來定說有

我  案. 僧亮曰. 列習成事也

中	欄

善男子復於異時有一比丘(至)說言比丘無我

我所  案. 僧亮曰. 以比丘執定我爲問. 故答

無定我也. 比丘三問. 皆是執著. 一問名. 二問

實. 三問緣. 是以如來. 遮其實計. 故云無我我

所也

眼者卽是本無今有(至)無有捨陰及受陰者

案. 僧亮曰. 計我者說有情是我. 今卽情以辨

也

如汝所問云何我者我卽期也  案. 僧亮曰.

因與果會. 是名期也. 何者. 善必福應惡必禍

應克無差也. 此明業果不斷. 答問名也

誰是我者卽是業也  案. 僧亮曰. 招果不差.

是業之力也. 答問實

何緣我者卽是愛也  案. 僧亮曰. 業力受果.

緣受故受. 答問緣也

比丘譬如二手相拍(至)三因緣故名之爲我

案. 僧亮曰. 處處生. 名爲衆生. 緣由業愛三事

不絶. 名之爲我. 此爲計斷衆. 說我之所由義

比丘一切衆生色不是我(至)唱言如來定說無

我  案. 僧亮曰. 已說我義. 是3曰緣所成. 乃

破定我. 不離一果. 上句破一. 下句破異也. 擧

外道所見. 重破一異之執. 先釋不異. 後釋不

一也

善男子我於經中復作是言(至)唱言佛說定無

中陰  案. 僧亮曰. 佛說業弱報遲者. 有中陰.

業强報速者. 無中陰. 而惑者聞有. 謂一切有.

聞無言一切無. 故起諍也. 僧宗曰. 第三諍論.

佛說中陰爲生陰. 生方便也. 若論下至阿毘

上極四空. 此一向無中陰也. 中間或有或無.

下	欄

此正義也. 寶亮曰. 言有言無 . 未必域判. 但業

有定不定. 定者則有. 不定者則無. 若中道爲

論. 亦有亦無也

善男子我於絶中復說有退(至)生煩惱故則便

退失 案. 僧亮曰. 煩惱有二種. 一謂受生. 二

障禪定也. 受生重故. 修無漏斷. 斷則不起. 障

定輕故. 不退無漏. 遇緣還起. 是以退定起障.

定煩惱也. 不退無漏. 不起受生煩惱也. 雖不

起煩惱. 而退禪定. 故無漏不現在前也. 譬至

有毒蛇. 因燈得見. 雖燈滅不見終不入室. 諸

法性空因定得見. 雖退定不見. 而不起煩惱

也. 或者聞定退言無漏亦退. 聞無漏不退. 言

定亦不退也. 僧宗曰. 第四諍論也. 若四意止.

以還未得正信. 或時有退. 入煖法已. 一向不

退. 乃至羅漢也. 若是無漏. 則不退. 若是有

漏. 或有退也. 鈍根則退. 利則不退也. 無漏之

性. 照理而生. 一得不喪. 但退有漏定. 無漏不

現前耳. 寶亮曰. 羅漢根有利鈍也. 六住已來.

悉伏斷障定煩惱也. 受生煩惱. 不復更起猶

如□百. 不復爲木. 但障定無知. 旣是伏斷若

利根者. 出無漏觀. 欲還入卽時得入. 鈍根者.

出觀後. 欲還入則難. 更須作意. 方得入故. 名

爲退也. 或者羅漢退來. 起欲界思惟. 成須陀

洹也. 言不退者. 謂禪定亦不退. 所以成諍也

復有比丘名瞿[&FFFF]#(至)唱言如來定說無退. 案

僧亮因. 瞿提是那含人. 六反退定. 不得盡漏.

第七修得恐失故自害. 未死之間. 諸漏得盡.

魔王謂是學人命終. 乃□其尸. 心覓其識. 旣

不能得. 白佛言. 汝弟子未盡漏而死佛答. 此

經數:一七六三

經名:大般涅槃經集解卷第六十五

頁數:五七八

上	欄

人永拔受根已. 入涅槃也. 六種羅漢. 引退分

爲證也. 僧宗曰. 立退無漏義者. 引此爲據. 謂

羅漢果. 有漏無漏一切退也

善男子我於經中說如來身(至)定說佛身是無

爲法   案. 僧亮曰. 釋同是涅槃. 直以念念生

滅. 不生不滅. 爲異也. 非學者. 以金剛名學.

種智初起. 名無學. 法身不生不滅. 無二相也.

佛出世. 及不出世. 常住不動者. 以應爲出. 不

應則不出也. 然應常不生滅也. 不解我意者.

謂定是有爲. 定是無爲. 無爲則常. 有爲無常

也. 僧宗曰. 第五諍論. 聞說滅者. 謂無法身.

聞法身不滅. 謂應跡亦常. 向我無我. 就隔身

爲論. 此據現在爲義也. 寶亮曰. 聞應身無常.

謂無法身. 若聞常住. 復同外計. 兩說天乖. 故

成諍也

大般涅槃經集解卷第六十四

大般涅槃經集解卷第六十五

第六釋十二因緣或是有爲或是無爲

第七釋或說心常或說無常

第八釋五欲樂或障道或不障道

第九釋煖頂忍1世第一法或在欲界或

第三界

第十釋或謂布施唯有意業或是五陰

第十一釋或有三無爲或無三無爲

第十二釋或有造色或無造色

第十三釋有無作色無無作色

中	欄

第十四釋或有心數或無心數

第十五釋二十五有或五六七八有

第十六釋一分優波塞義

第十七釋犯重失戒或不失義

第十八釋或說四果人成佛或說不成

第十九釋佛性卽衆生有離衆生有

第二十釋有十方佛無十方佛

迦葉品之第三

善男子說經中說云何名爲(至)十二因緣定是

有爲  案. 僧亮曰. 有爲無常. 無爲是常. 二種

一斷滅無常. 非衆生數也. 二不斷滅無常. 十

二因緣也. 常亦有二. 生滅常者. 十二緣也. 不

生滅常者. 謂涅槃也. 是爲十二因緣亦常無

常. 而或者聞因緣生滅. 便與草木同盡. 聞不

生滅. 謂與涅槃一相. 起諍論也. 僧宗曰. 第六

諍論也. 若論正義. 十二因果相生. 至佛乃盡

也. 今執有爲. 所以成謬者. 謂從生至老死. 斷

而不復續. 乖於相續也. 言無爲者. 謂都無斷

也. 寶亮曰. 十二因緣. 實是有爲. 言有爲者.

所以成諍者. 以其不作因果相續有爲故也.

謂各各當體斷滅. 無復因果相故也

我又一時告諸比丘(至)有佛無佛性相常住

案. 僧亮曰. 以相續不異故. 名爲常也

善男子有十二緣不定緣生(至)說十二緣定是

無爲  案. 僧亮曰. 雖引四句. 但取初句. 釋生

惑之由也. 不從緣生者. 未與緣合也. 從緣生

非十二緣者. 以不具十二. 故言非也. 寶亮曰.

第二句云有十二緣. 不從緣生. 謂未來世. 十

二枝者. 未來未起. 故言不從緣生耳. 而或者

下	欄

謂常故不從緣生. 此本據昔敎爲語也. 然執

者. 各偏言有爲. 無復相續二家悉乖. 故諍也

善男子我經中說一切衆生(至)唱言如來說心

定常 案. 僧亮曰. 色有異相. 故說壞. 而心無

異相. 故說常也. 或者聞色壞而心常. 便謂心

不生滅. 下至上也. 僧宗曰. 第七諍論也. 若論

正義. 實法則前滅而後生也. 假名則始終爲

一也. 或者聞說心. 則上行不解相續. 言有此

心. 常而不滅. 向上受生也

善男子我於一時爲頻婆(至)唱言如來說心定

斷  案. 僧亮曰. 聞五陰俱壞. 便謂心亦如色

有大小長短等異也. 僧宗曰. 聞說無常. 謂捨

此陰身. 心亦斷滅. 不復續也. 寶亮曰. 言常則

一向不滅. 言斷則頓無相續. 所以成諍也

善男子我經中說我諸弟子(至)說受五欲定遮

正道  案. 僧亮曰. 外道以斷事爲道. 故臥陸

食糠也. 佛法不爾. 而或者聞在欲不障. 謂欲

心現前. 亦不障道也. 聞欲心是障. 便謂香華

等事. 亦能障道. 故起2諍也

善男子我經中說遠離煩惱(至)說第一法在無

色界  案. 僧亮曰. 說羅漢果也. 欲界無在羅

漢也. 三界定皆能修第一法. 入見諦道唯除

非想一地. 下三皆欲能佛隨事異說. 而或者.

各當所聞. 偏執生諍也. 修第一法時. 能伏見

結. 名遠離. 未見四諦. 未究竟斷故. 未得解

脫. 在於初禪. 至第四禪者. 欲界定少慧多. 無

色定多慧少. 色界定慧等易用. 故說其易處

也. 或者便謂上下皆不能也. 得阿那含果者.

此經無超越說. 得第三果者. 三空下結已經

經數:一七六三

經名:大般涅槃經集解卷第六十五

頁數:五七九

上	欄

伏斷. 見眞諦時. 無漏觀利. 雖經初果. 終不住

也. 今說其住處耳. 僧宗曰. 第九諍論也. 若論

正義. 欲界心及四禪心. 悉能作世第一法觀

也. 三空亦可得有. 但此地心難用. 是以人不

從難易取易. 地地1皆悉是伏結. 爾時未得眞

無漏. 若利根者. 身在欲界. 悉能懸滿上地心.

能伏上地結也. 鈍根者. 未必能爾. 要須次第

生也爲利根故. 說第一法. 在欲界. 不解佛意.

謂一向欲界. 不得用禪地心也. 若聞說四禪

作四法觀. 爲從根本地心. 謂一向不用欲界.

乖中道故. 所以諍也. 寶亮曰. 理而談者. 三界

心盡. 得作第一法也. 自有2入未得八禪. 但

得欲界電光定. 仍用此定. 作假名法空觀. 故

佛說此人. 卽用欲界心作也. 自有得八禪定.

作假名法空者. 復自有人. 先伏結至三空. 於

彼地遇聖. 卽用三空定. 作第一法者而或者

不解. 亦聞欲界心作. 便言上二界不得. 聞上

3三界得作. 復言欲界不得. 故成諍也. 智秀

曰. 二界皆得作第一法也. 明駿案. 上來所釋.

皆依成實論義也. 若依數義. 唯二界得作耳.

彼四空定一向不得. 何者. 謂從上品忍以上.

猶不得緣. 肉第一法. 似無漏者. 而當得作耶.

義相食. 詳手明哲耳

善男子我經中說四種施中(至)唱言如來說施

唯意  案. 僧亮曰. 身口意業. 皆是施體. 有淨

不4淨. 則福厚不淨. 福薄淨. 必由信有心淨

也. 初三. 一具二淨. 餘二互有信心. 雖有優

劣. 皆得稱淨. 而或者聞說淨施由信. 信是意

業. 便謂施具在意. 故起諍也

中	欄

善男子我於一時復作是說(至)唱言佛說施卽

五陰  案. 僧亮曰. 佛因中說果. 謂五事施也.

或者聞是食卽施業. 外可施之物. 無非是施.

五陰攝法斷盡. 故言施 卽五陰. 僧宗曰. 第十

諍論也. 就正義而言者. 心爲施等之主. 色以

助成. 身口助意. 但身口非情靈之法. 聞說二

種是淨. 便謂唯一意業. 不關身口. 聞說施是

五事. 便謂但色非心. 復爲諍也. 寶亮曰. 若有

行道來久. 捨心成就. 一切時中. 常行故. 佛爲

此人. 說施卽是意. 不待身口方成也. 自復有

人. 善根微劣. 須身口助成. 方能惠施. 若不動

身口. 直興心念. 不成施業. 佛爲此人. 說施具

是五陰也. 或者取佛意謬. 若聞說施唯意者.

則都不關身口也. 言具五陰者. 要須備三業.

兩執各偏. 是故成諍論也

善男子我於一時宣說涅槃(至)唱言佛說無三

無爲  案. 僧亮曰. 佛說二諦. 世諦有因. 因有

二種. 一有法用. 二無法用. 無法用者. 三無爲

也. 有法用者. 謂五陰也. 或者聞涅槃能斷生

死. 便言有無爲法. 法入所攝也. 聞其無法. 謂

無涅槃. 能斷生死. 起諍論也. 燈滅直明滅而

已. 更無滅法生也. 涅槃亦爾. 直煩惱滅. 更無

法生也. 以煩惱滅. 生死不續. 是無法之用. 名

虛空也. 是總相空. 故稱常稱遍也. 世間無馬

等空. 是別相空. 亦以無法爲空. 借以爲譬. 以

別相故. 非常非遍也. 非智緣滅者. 智緣滅出

世間無漏. 非智緣滅. 世間無漏. 雖世出世之

異. 滅義是常. 與虛空同. 稱三無爲. 外道不得

無漏斷結. 結滅而還生. 不得稱常. 僧宗曰. 第

下	欄

十一諍論也. 就正義而言者. 非無三無爲. 別

三法耳. 寶亮曰. 或者謂空中無物. 不可分別.

唯是一空. 無三無爲也. 此中佛意. 亦得言有.

亦得言無. 空無別法. 故言無. 逐義往尋. 故言

有也

善男子我於一時爲目5□連(至)唱言如來說

有涅槃  案. 僧亮曰. 稱爲涅槃. 謂章句也. 聖

所踐者. 謂之跡也. 永不退失. 謂畢竟也. 無有

八苦. 謂無畏也. 療生死病. 謂大師乙. 果智忍

無□三昧. 皆隨異義名也. 與法同相. 名大法

界. 斷老病死. 名甘露味也. 無可取名難見也

復於一時我爲目連(至)決定說有虛空無爲

案. 僧亮曰. 若有性者. 性不可壞. 以其無性.

名不牢固. 名爲虛空者. 無性無法. 無法有用

與6虛空同性. 卽以爲名也. 食下□轉者. 說

一切音聲. 兩有相尋. 食不得下. 音聲不發. 以

無一有食下聲發. 說空之用也. 或者聞空有

用 . 謂有空法. 法入色入攝也

復於一時爲目連說(至)決定說有非智緣滅

案. 僧亮曰. 從智緣而滅者. 謂不從出世無漏

智也. 煖頂以上. 至世第一法. 是世間無漏. 永

斷三惡報也. 寶亮曰. 若爲智緣所滅. 亦名智

緣無爲. 空旣無物容. 復異於虛空. 亦稱虛空

無爲. 空中無復可數. 便名爲非數緣無爲. 不

解意者. 聞無則不得隨義有三. 聞有便言三.

各別體. 以事像取故成諍論也

善男子我又一時爲跋波(至)決定說言色7是

四大  案. 僧亮曰. 四大名色者. 色法有五. 四

大是假說四. 則說見都盡. 聲由四大而發. 擧

經數:一七六三

經名:大般涅槃經集解卷第六十五

頁數:五八○

上	欄

本則攝末也. 決定說言色是四大者. 謂有色

處. 四大常俱. 水中有火. 湯中有冷. 空中之聲.

亦有四大失旨也. 僧宗曰. 十二諍論也. 若

1謂正義. 以色香味成四大. 四大復成眼等五

根. 雖曰十四種色. 若性2性攝. 則不出四大.

若四大爲因. 五根爲果. 不離果有因. 得言爲

因所成. 聞說四大名色. 不解性攝. 謂唯有四

大. 無餘色也. 聞說因四大3造所. 可言造根

由大成. 離因無果. 乃至忽滑. 若依四大品所

明. 皆悉不分四大. 不4辨此語. 謂過去四大.

造三世色. 言現在身口業色所由而有. 由過

去5三十四大力强. 故能造也. 現在造二世.

未來唯造一世. 不得佛意. 復爲諍論也. 寶亮

曰. 有人謂. 四大力强. 能造色等. 而色等力

劣. 不能造四大. 常作此計. 佛又一時爲比丘.

說五陰盡空. 何者爲色. 色卽四大. 便言四大

不能造色. 又復一時說四大造色. 所謂方圓

等者. 此是相6內待之因耳. 聞此說者. 便言

四大定能造色. 若論中道. 若論正義者. 應言

亦造不造. 何者. 因四大有方圓等. 衆假色起

故. 亦言造也. 前7六四大. 後亦四大. 便無有

造. 五塵亦爾. 因細成粗故. 亦得云色造色. 前

旣是色. 後亦是色. 故言不造. 諸人不解. 聞造

便令一切悉造. 聞不造謂一切不造. 兩造失

中道. 所以成諍也

善男子我復說言譬如因鏡(至)是名造色猶如

響像  案. 僧亮曰. 四大假名有用. 堅持風動.

水潤火熟. 色得生長. 如因鏡像現也

我諸弟子聞是說已(至)說有四大則有造色

中	欄

案. 僧亮曰. 言四大能造. 非所造也. 色是所

造. 非能造也

或有四大無有造色  案. 僧亮曰. 言四大是

佑. 爲實法所造. 色等實法非造. 佛說8造. 造

四大亦造色. 譬如束竹相扶得立. 上二家偏

執. 皆不得佛意也

善男子往昔一時菩提王子(至)不名失戒猶名

持戒  案. 僧亮曰. 無作是戒體. 此說十善戒.

身口七支. 從作色生無作色. 無作爲色. 餘三

不從作生. 不名色也. 僧宗曰. 第十三諍論也.

若論正義. 無作非心. 雖非色心. 不得無也. 此

是善法性違惡. 以果中說因故. 言無作是色

也. 從色發得. 以因爲名耳. 或者聞此不解故.

謂無作是色也. 寶亮曰. 爲菩提王子. 說無作

是色者. 若直言心是戒. 王子便謂起惡心時.

所受之戒皆失. 則無戒可持. 故於身口七支.

說得無作戒也. 謬取佛意者. 便言直以無作

是戒. 不復關心也. 又說戒卽是遮暇惡法. 若

心不作惡卽是戒. 聞此說. 便言都無無作戒.

所以成諍也

以何因緣名無作色非異色因不作異色因果

案. 僧亮曰. 非異色因者. 身口作法是色性.

三種善惡無記也. 戒以善作爲因. 善作異於

不善無記. 名異色9異色因也. 不作異色因

果者. 無作是異色因之果. 言無異爲因. 無此

果同之果也. 僧宗曰. 非異色因者. 異色卽是

無作體. 若餘色不發無作. 非無作之因. 如無

記身口. 及山河之色是也. 旣言非異色家因.

異色亦非其果也. 若身口善色. 能發無作者.

下	欄

是異色之因. 異色亦是其果. 以從善色發得.

故言無作也. 不解故. 便言卽無作爲色也. 寶

亮曰. 非異色因者. 異色謂心也. 明非直用心

作因也. 非異是因家果者. 此戒亦非獨心家

之果. 要以色心合用. 方名爲戒善也. 道慧記

曰. 此明欲發無作. 要先正身合掌. 作異常之

色. 乃能發得此無作果也. 智秀曰. 心非身

口. 謂之異色也. 身口無作. 不從之而生. 故云

非異色爲因也. 不作異色因果者. 不爲心作

果. 故言不作異色因家之果也. 慧朗別述一

解曰. 無作是異色. 謂若非異色因. 則不作

異色之果

善男子我諸弟子聞是說已(至)唱言佛說有無

作色  案. 僧亮曰. 佛意無作非色. 以因色生.

從因名色. 不解佛意. 謂無作是色性

善男子我於餘經作如是言(至)決定宣說無無

作色  案. 僧亮曰. 誓不作惡. 生無作戒. 能遮

惡法也. 不作惡名爲持戒者. 不作惡時. 無作

獨生. 戒性明淨. 曰持戒也. 若起作惡. 戒與惡

□. 戒不明淨. 違本誓故. 不名持戒. 不解佛

意. 聞說不作. 謂更無作法生無無作也

善男子我於經中作如是說(至)一切凡夫亦復

如是  案. 僧亮曰. 經說苦樂. 以心爲主. 心有

解惑. 惑名無明. 解名正見. 正見是樂因. 無明

是苦本. 此二是心之異能也. 立爲數法. 五陰

是苦. 從無明生. 說癡過患也. 僧宗曰. 第十四

諍也. 或說有心數. 或說無心數也. 若論正義.

心之與數. 亦有亦無. 言有數者. 前後次第而

生. 言無數者. 謂不一時□有也. 寶亮曰. 佛一